Hines ble den første som løp 100 meter under ti sekunder, under det amerikanske mesterskapet i 1968 i Sacramento løp han på 9,9 sekunder. Tiden 9,9 var med manuell tidtaging. Senere samme år, under OL i Mexico by, vant han finalen på 100 meter foran Lennox Miller og Charles Greene med tiden 9,95 sekunder. Dette ble registrert som ny verdensrekord da det var med elektronisk tidtaging. Verdensrekorden ble stående i 15 år, inntil hans landsmann Calvin Smith løp på 9,93 sekunder i 1983.